**Soovitaja meelespea**

Käesolev nõuandev meelespea on selleks, et abistada malevkonna liiget uutele liikmetele soovituste andmisel, mis vähendab ebameeldivate ja soovimatute olukordade tekkimist nii soovituse andjale, vastuvõtmise otsustajatele kui ka liikmekandidaadile. Soovituse andmine on käsitletav soovitaja moraalse vastutusena kaasvõitlejate ja Kaitseliidu ees.

**Kaitseliidu liikmete arvu suurenemine on Kaitseliidu kestvuse eeltingimus**

1. Kaitseliitu uue liikme vastuvõtmine on Kaitseliidu kestva riigikaitselise valmisoleku, tahte ja võimekuse oluline eeldus ja tähtis tegevus. Liikmete arvu suurendamine eeldab siiski seda, et liikmeks soovitatakse ja vastu võetakse üldjuhul neid isikuid, kes tahavad panustada oma aega ja oskusi organisatsiooni, mis on riigikaitselisi ülesandeid omav ja sõjaväeliselt korraldatud organisatsioon.

Selgita üheselt välja: 1. Millised on soovitust küsinud isiku motiivid ja huvid Kaitseliidus ja täpsemalt Toompea malevkonnas tegutsemiseks? 2. Milline on kandideeriva isiku tegelik võimalus panustada malevkonna sõjalisse väljaõppesse, sotsiaalelusse ja organisatsioonilisse tegevusesse? Nendele küsimustele vastuse leidmine aitab otsustada, kas ta tegelikult soovib hakata tegevliikmeks, toetajaliikmeks või loobub liitumast Kaitseliiduga.

1. Kaitseliidu liikmeks astumine on vabatahtlik, kuid see ei tähenda igaühe õigust saada kaitseliitlaseks. Kaitseliidu liikmeks vastu võtmise lõppotsuse teevad malevkonna juhatus ja Tallinna maleva pealik.

**Toompea malevkond on ajalooliselt oma eripäraga malevkond**

1. Toompea malevkonna liikmeskonda kuulub palju riigiametnikke, kaitseväe ohvitsere, kohaliku omavalitsuse ametnikke, poliitikuid ja teisi ühiskonna valitsemisel, aga ka kultuuri- ja majanduselus võtmerolli täitvaid isikuid. Lisaks on meie malevkond põhimõtteliselt pigem sisekaitselisi ülesandeid täitev üksus, kuid väljaõppe eeldab ka traditsioonilisi jalaväe oskusi.

**Kaitseliit vajab liikmeid, kelle ülesanded ja roll on teada.**

1. Äsja tegevteenistusest tulnud inimestelt (allohvitserid, kapralid, reamehed) ootab Toompea malevkond eelkõige malevkonnas läbiviidava sõjaväelise väljaõppe läbiviimist ja/või vastava oskusastme ülesannete täitmist.
2. Neilt, kes ei ole läbinud tegevteenistust Kaitseväes või on teinud seda väga ammu oodatakse sõdurioskuste baaskursuse ja relvaõppe läbimist esimese 1,5 aasta jooksul. Ilma sõdurioskuste baasteadmisteta kaitseliidu tegevliige ei ole võrdväärne osaleja sõjalises väljaõppes.
3. Samuti oodatakse KLis, et iga kaitseliitlane on positiivselt sooritanud automaadi relvaatesteerimised, sest vastasel korral on liikme võimalus osaleda väljaõppes väga piiratud.

**Soovituse andmine on vastutuse võtmine kaasvõitlejate ja Kaitseliidu ees**

1. Mõtle hoolega, kas tunned, tead ja saad teda usaldada määral, mis võimaldaks Sinul otsustada, kas võtta teda liikmeks sõjaväeliselt korraldatud organisatsiooni, mis peab tagama Eesti riigi iseseisvuse ja suveräänsuse ning põhiseadusliku korra kaitsega.
2. Soovituse andmise põhjus ei peaks olema üksnes see, kui oled isikuga põgusalt koos töötanud, õppinud, olnud koos mõnes seltsingus või korporatsioonis.

**Nõuded kaitseliitlasele Kaitseliidu seadus §24, 25, 26. https://www.riigiteataja.ee/akt/120032013001**